Diari Oficial de la Generalitat Valenciana


Sumari del DOGV 6059, del 17-07-2009 (2009/8347)

RESOLUCIÓ de 3 de juliol de 2009, de la consellera de Justícia i Administracions Públiques, per la qual es resol ratificar l'acord d'extinció acordat pel Patronat de la Fundació Cauce Vedruna Alcoi de la Comunitat Valenciana i els tràmits de liquidació realitzats pel seu òrgan de govern, i la inscripció de l'extinció i liquidació de la dita Fundació en el Registre de Fundacions de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6059

Data del DOGV
:   17-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8347


Data del document
:   03-07-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * cessament d'activitat
    * registre de documents
    * fundació

RESOLUCIÓ de 3 de juliol de 2009, de la consellera de Justícia i Administracions Públiques, per la qual es resol ratificar l'acord d'extinció acordat pel Patronat de la Fundació Cauce Vedruna Alcoi de la Comunitat Valenciana i els tràmits de liquidació realitzats pel seu òrgan de govern, i la inscripció de l'extinció i liquidació de la dita Fundació en el Registre de Fundacions de la Comunitat Valenciana. [2009/8347]  
Vist l'expedient d'extinció i liquidació de la Fundació Cauce Vedruna Alcoi de la Comunitat Valenciana, d'acord amb els següents  
Fets  
Primer. En data 10 de desembre de 2008, Montserrat Segarra Martí, presidenta de la Fundació Cauce Vedruna Alcoi de la Comunitat Valenciana, va presentar escrit davant del Protectorat de Fundacions, en que sol·licitava la ratificació de l'acord d'extinció i liquidació pres en la reunió del Patronat, de 3 de desembre de 2008.   
Segon. La Fundació es va classificar, per Resolució de data 31 de març de 2006, del secretari autonòmic de Justícia de la Conselleria de Justícia, Interior i Administracions Públiques. La fundadora va ser l'entitat Congregació de Religioses Carmelites de la Caritat de Vedruna, representada per la superiora provincial, María-Isabel Molpeceres Oliete.  
Els fins de la Fundació eren:   
- Realització d'activitats esportives culturals en horari extraescolar.   
- Promoure i realitzar activitats formatives, culturals i socials, els seus beneficiaris.  
- Gestionar les activitats educatives del Col·legi La Presentación, d'Alcoi.   
- Promoure activitats de formació, dirigides a qualsevol dels estaments què en són beneficiaris, segons l'esperit de la proposta educativa Vedruna.  
Tercer. La dotació inicial de la Fundació, en el moment de la seua constitució, estava formada per trenta mil euros (30.000 €), aportats en efectiu metàl·lic pel fundador.  
Quart. La causa d'extinció la fonamenta el Patronat en la impossibilitat de realitzar els fins fundacionals, i en la impossibilitat o improcedència de modificar els seus Estatuts o la composició del propi Patronat o de dur a terme un procés de fusió.   
I que el Patronat de la Fundació ha realitzat el procediment de liquidació de conformitat amb els requisits legals exigits.   
Fonaments de dret  
Primer. L'article 13 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria li correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la conselleria competent en matèria de fundacions, corresponent-li al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. L'article 31 de la Llei 50/2002, de 26 de desembre, de Fundacions, que és d'aplicació general, en virtut del que disposa la disposició final primera, punt 1, de la mateixa norma, estableix les causes d'extinció de les fundacions, i, en concret, l'apartat c) assenyala que s'extingiran quan siga impossible la realització del fi fundacional.   
L'article 32.2 de la Llei 50/2002, de 26 de desembre, de Fundacions, que és d'aplicació general en virtut del que disposa la Disposició Final Primera punt 2 b) de la mateixa norma, estableix que caldrà que l'acord del Patronat siga ratificat pel Protectorat.   
I en el present procediment d'extinció i liquidació s'ha presentat tota la documentació que s'exigeix en els articles 39.2 i 40 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana.   
Quart. En l'article 41, punt 2, apartat g), del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, s'estableix que es podrà sol·licitar informe a la Comissió del Protectorat en les autoritzacions d'extinció de fundacions.   
La Comissió del Protectorat de Fundacions, en la seua reunió celebrada e data 21 d'abril de 2009, va emetre un informe favorable a la ratificació de l'acord d'extinció i liquidació pres pel Patronat.   
Cinqué. I en l'article 47, apartat m), del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana de l'esmentat text legal, i els articles 25.2 i 26.1 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol, de la Generalitat, estableixen l'obligació de la inscripció en el Registre de Fundacions de la Comunitat Valenciana, de l'acord d'extinció, la liquidació i la destinació donada als béns fundacionals.   
I vistos els preceptes legals citats i la resta de generals de pertinent aplicació, resolc:  
Primer  
Ratificar l'acord d'extinció acordat pel Patronat de la Fundació Cauce Vedruna Alcoi de la Comunitat Valenciana, i els tràmits de liquidació, realitzats pel seu òrgan de govern.   
Segon  
Inscriure l'extinció i la liquidació de la Fundació Cauce Vedruna Alcoi de la Comunitat Valenciana, en el Registre de Fundacions de la Comunitat Valenciana.  
Notifiqueu la present resolució, que és definitiva en via administrativa. Contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjudici de poder interposar, si fa al cas, el recurs de reposició potestatiu, en el termini d'un mes, davant de la consellera de Justícia i Administracions Públiques, o qualsevol altre recurs que s'estime procedent.   
València, 3 de juliol de 2009.- La consellera de Justícia i Administracions Públiques: Paula Sánchez de León Guardiola.